Public procurement notice: Contract Notice
Published: 2023-01-13
Buyer: Διαχειριστής Ελληνικού Δικτύου Διανομής Ηλεκτρικής Ενέργειας Α.Ε. (ΔΕΔΔΗΕ)
Country: GR
Contract type: Services
Procedure: Open procedure
CPV classification: 72000000 | 72221000: Business analysis consultancy services
Estimated value: 12570000 EUR
Submission deadline: 2023-02-09
Award criteria: The most economic tender

Technical requirements: Ο ΔΕΔΔΗΕ διατηρεί το δικαίωμα, με μονομερή απόφασή του εκδιδόμενη κατά την κατακύρωση ή και κατά τη διάρκεια εκτέλεσης της σύμβασης, να αυξήσει τη διάρκεια της σύμβασης για τις φάσεις 3, 4, 5, 6 και 7 για χρονικό διάστημα μέχρι 9 μήνες με τους ίδιους όρους και με τιμές μονάδας ίσες προς τις συμβατικές (δικαίωμα χρονικής παράτασης αποκλειστικώς).
Ο ΔΕΔΔΗΕ διατηρεί το δικαίωμα, σύμφωνα με το άρθρο 11 παρ. 4 του ΚΕΠΥ και με μονομερή απόφασή του εκδιδόμενη κατά τη διάρκεια εκτέλεσης της σύμβασης:
α) Να επαυξήσει την ποσότητα των υπηρεσιών μέχρι ποσοστού αξίας πενήντα τοις εκατό (50%) επί της αξίας του συμβατικού τιμήματος των υπηρεσιών για:
-	υπηρεσίες και λογισμικό με τιμές μονάδας ίσες προς τις συμβατικές, όπως αυτές περιγράφονται στους σχετικούς Πίνακες Οικονομικής Προσφοράς του Παραρτήματος 6.
-	πρόσθετες συναφείς προς το αντικείμενο υπηρεσίες, που έχουν καταστεί απαραίτητες για το εν λόγω σύστημα, ιδίως λόγω εξέλιξης των συστημάτων λογισμικού
Οι επαυξήσεις αυτές επιφέρουν αντίστοιχη μεταβολή του συμβατικού τιμήματος και είναι υποχρεωτικές για τον ανάδοχο, ο οποίος δεν δικαιούται να εγείρει άλλες απαιτήσεις. Οι τροποποιήσεις δύνανται να επιφέρουν και την κατ’ ανώτατο όριο, ισόχρονη τροποποίηση της διάρκειας της σύμβασης.
Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγύηση συμμετοχής ποσού εκατόν εξήντα επτά χιλιάδων, εξακοσίων ευρώ (167.600,00 €)
Κάθε Οικονομικός Φορέας ενδιαφερόμενος για σύναψη σύμβασης, η οποία εμπίπτει στο πεδίο εφαρμογής της ενωσιακής νομοθεσίας, δικαιούται να προσβάλει ενώπιον της Ενιαίας Αρχής Δημοσίων Συμβάσεων, με προσφυγή κάθε εκτελεστή πράξη ή παράλειψη του ΔΕΔΔΗΕ ή και διάταξη της Διακήρυξης, την οποία θεωρεί ότι θίγει, μη νόμιμα, τα συμφέροντά του.
Η προθεσμία για την άσκηση της Προσφυγής είναι δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα. Σε περίπτωση παράλειψης η προθεσμία για την άσκηση της Προδικαστικής Προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Για την προσφυγή ισχύουν οι διαδικασίες που αναφέρονται στις διατάξεις του Βιβλίου IV του ν. 4412/2016, όπως εκάστοτε ισχύουν. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του Ν.4412/2016. Ειδικά για την άσκηση προσφυγής κατά της προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στην Επίσημη Εφημερίδα της ΕΕ.
Οι προθεσμίες για την άσκηση της προσφυγής και των τυχόν επακόλουθων ένδικων βοηθημάτων συνεπάγονται τα ανασταλτικά αποτελέσματα, ως προβλέπονται στην κείμενη νομοθεσία.

Eligibility requirements: Σύμφωνα με τα προβλεπόμενα στους όρους της διακήρυξης

Award value: 12570000